Title: Skriv setningene du hører om "Fornorskningspolitikk"

Hør og skriv setningene om "Fornorskningspolitikk". Husk stor bokstav og punktum.

Fornorskningspolitikk er politikken som ble ført av norske myndigheter for å gjøre samene mer lik nordmenn.
Å gjøre en minoritetsgruppe lik en majoritetsgruppe kalles assimilering.
I dag ser vi på fornorskningspolitikken som en sterk nedvurdering og undertrykkelse av samene.
Denne politikken er også benyttet i andre land enn i Norge.
Samene fikk ikke lov å snakke sitt språk på skolen.
I 1963 fikk barn lov til å lære seg å lese og skrive på sitt eget morsmål.
Mange samer holdt sine samiske røtter skjult.
I dag har samer og nordmenn like stor rett til å utvikle sin kultur.